Der var hverken kaffe eller kopper at møde ind til, da medlemmerne af schæferklubben i Erhvervspakken i Hobro mødte ind onsdag. Mellem tirsdag aften og tidligt onsdag morgen havde et par tyve besøgt schæferhundeklubben i Hobro. De har knust ruden i hoveddøren ind til klubben, og de kunne på den måde åbne døren inde fra. Det var hverken penge eller dyre møbler, de kom afsted med, men lidt godt til ganen i form af en kasse kaffe, øl, og kopper til at nyde de gode drikke. Hvis nogen har set noget til tyvene med kaffe og kopper i tidsrummet, så kan Nordjyllands Politi kontaktes på 114.

Opsummering:
Natten til onsdag fik en schæferhundeklub besøg af et par kaffeglade tyve, der slap afsted med både kaffe og kopper.